|  |  |  |
| --- | --- | --- |
| **JORD OG VAND** | |  |
| Emne: **Tjek-liste til VTO-afværge - overfladeforureninger** | | Nr.: **04-55-33** |
| Revision: **5** |
| Udarb. af: **AG** | Godk. af: **AMH** | Dato: **20.09.2021** |

|  |  |  |
| --- | --- | --- |
|  | **Tjekliste VTO-afværge af overfladeforurening**  Der henvises i øvrigt til kvalitetshåndbogens procedure **04-55-00 Afværgeforanstaltninger – værditabsordningen, prioriterede og frivillige** om sagsbehandling i forbindelse med afværgeforanstaltninger generelt. | **Dato/ [ja/nej]** |
| 1 | * Flyt sagerne ned under dit navn i VTO-sagsfordelingsarket på K-drevet. * Opret fasen på afværgeprojektet i JAR. (Fasenavn: ”VTO-afværge, *adresse*”, fase startdato: brevdato for grundejerorientering om projektets opstart) |  |
| 2 | Oprettelse af kontoplan ved Dorte H. (dhm@rn.dk) via mail.  Husk at oplyse: Det er en VTO-sag, lok. nr., adresse og kommune. |  |
| 3 | Rådgiver tildeles sager jf. igangværende rammeaftale, hvis der er tale om en overfladeforurening. Du skal derefter kontakte den valgte rådgiver samt sende/dele sagsmaterialet og aftale en overordnet tidsplan. **OBS**: Rådgivers overordnede opgavebeskrivelse findes i afs. 3.1. i udbudsbetingelserne. |  |
| 4 | Du sender grundejerbrev **04-55-30 - Brev om kommende VTO-afværge, egenbetaling modtaget, overfladeforurening** |  |
| 5 | Du kommenterer rådgivers oplæg til eventuelle supplerende overfladeprøver. Husk også at undersøge f.eks. belægningsarealer, mindre bede langs indkørsler samt forurening under afgravningsniveau, så du har grundlaget til en endelig kortlægningsafklaring. Dette vurderes konkret i hver enkelt sag.  Generelt ved afværge af overfladeforureninger:   * Der graves som udgangspunkt kun inden for anvendelsesdybden på 50 cm. * Der graves som udgangspunkt ikke under faste belægninger som fliser, beton og asfalt. Træterrasser regnes ikke som fast belægning. * Der afgraves som udgangspunkt ikke lettere forurenet jord. * Såfremt ejendommen kan udgå helt at kortlægningen, hvis der graves dybere end 50 cm i mindre områder og/eller i mindre arealer under fast belægning, kan du bede rådgiver lave en beregning af denne merudgift. Er merudgiften på niveau med egenbetalingen, der alternativt skal tilbagebetales, kan forureningen bortgraves, så ejendommen udgår af kortlægningen efter afværge. |  |
| 6 | Rådgiver udarbejder et udkast til rekvisitionsblanket, når de har bud på omfanget af supplerende undersøgelse og evt. bud på omfang af gravearbejdet.  *(KBM har underskrevet rammeaftalen, så du må som sagsbehandler gerne underskrive rekvisitionsblanketten.)* |  |
| 7 | **Graveplan, tidsplan, haveregistrering og retableringsaftale udarbejdes.**  Det kan være en god idé at aftale omfang af dokumentationsprøver med rådgiver allerede ved udarbejdelsen af graveplanen. |  |
| 8 | Når ovennævnte dokumenter er **endelige**, finder du en dag til orienteringsmøder og sender derefter **04-55-31 - Brev om orienteringsmøde vedr. kommende afværgeprojekt efter værditabsordningen** til grundejer inkl. bilag. Du kan evt. sende brevet pr. mail til grundejer. |  |
| 9 | Sagsbehandler og rådgiver afholder sammen orienteringsmødet på den aftalte dato. På mødet skal grundejer underskrive retableringsaftalen evt. med tilføjelser. Aftal inden mødet, at rådgiver tager referat. Når du har godkendt referatet, sender rådgiver referatet med en kort frist for kommentering til grundejer med cc til dig som sagsbehandler og Region Nordjyllands hovedpostkasse.  Forslag til dagsorden/punkter til opstartsmødet ses i nedenstående. |  |
| 10 | Rådgiver sender udbudsmaterialet og udbudsbrevet til dig, hvorefter du kommenterer det. Rådgiver anvender udbudsparadigmet 04-56-04 med tilhørende bilag samt paradigme 05-56-12 til udbudsbrevet. |  |
| 11 | Der afholdes licitation med 3 entreprenører som udgangspunkt. Rådgiver sammenligner priser og vurderer, om tilbuddene er konditionsmæssige, og hvem vinderen er, og sender disse oplysninger til Regionen. Når vinderen er fundet, kontakter rådgiver vinderen og de resterende bydende og orienterer om resultatet af licitationen. Derefter indledes kontraktskrivningen med vinderen. Alle de bydende entreprenører oplyses om de indkomne bud listet (OBS dog kun summen på de enkelte bud, ingen delsummer).  Rådgiver udarbejder et udkast til entreprisekontrakt, dok. nr. 04-56-03, og sender det til dig til kommentering. Rådgiver fremsender den godkendte kontrakt til entreprenør til underskrivning, og KBM underskriver på vegne af Regionen. Rådgiver modtager de øvrige påkrævede dokumenter fra entreprenøren beskrevet i udbudsbrevet. |  |
| 12 | Sagsbehandler skal godkende entreprenørens mulddepot. Rådgiver sørger for at anmelde flytningen af den forurenede jord hos kommunen. Rådgiver bedømmer mulden i det godkendte mulddepot visuelt og udtager jordprøver i mulddepotet efter nærmere aftale med entreprenøren om præcist, hvilken jord der skal bruges til vores projekt. Sagsbehandler minder rådgiver om at køre forbi mulddepotet undervejs i projektforløbet og også efter, mulden er kørt til vores projekt, for at kontrollere og sikre, at entreprenøren har anvendt den aftalte muld. |  |
| 13 | Sagsbehandler kan undervejs i projektet nedskrive den samlede økonomi hos Udbetaling Danmark - vend nedskrivningen i teamet eller med JAMJ. Nedskrivning kan også afvente afslutningen af afværgeprojektet. Send en mail til MLP om, at du gerne vil nedskrive. MLP skriver derefter til Udbetaling Danmark. Husk at angive, om beløbet er inkl./excl. moms. |  |
| 14 | Sagsbehandler og rådgiver afholder sammen opstartsmøde med grundejer og entreprenør. Aftal inden mødet, at rådgiver tager referat. Når du har godkendt referatet, sender rådgiver det til grundejer og entreprenør med en kort kommenteringsfrist. \*\*Forslag til dagsorden/punkter til mødet ses i nedenstående. |  |
| 15 | Efter opstart af afværge på de enkelte ejendomme kan der, **hvis det er relevant:**   * Udbetales retableringsgodtgørelse via Dorte H.(dhm@rn.dk) * Når det er afklaret, om ejendommen helt/delvist opretholdes på V2 (+ §21-erklæring) efter afværgeprojektet, kan du anmode om, at Udbetaling Danmark tilbagebetaler egenbetalingen til grundejer. Send e-mail til Udbetaling Danmark [Tilskudlaangaranti@STAT-ATP.DK](mailto:Tilskudlaangaranti@STAT-ATP.DK) med en kort begrundelse for den fortsatte V2-kortlægning. Er der tvivl om, hvorvidt ejendommen fortsat skal være V2-kortlagt efter afværgeprojektet, skal du selvfølgelig vente med at bede om tilbagebetaling af egenbetalingen, til afslutningsbrevet om fortsat V2 er sendt til grundejer. |  |
| 16 | Sagsbehandler og rådgiver afholder afleveringsforretning, inkl. afleveringsprotokol. Husk inden afleveringsforretningen at bede rådgiver om at kontakte alle grundejere for at høre, om de skulle have nogle klager/kommentarer til det udførte arbejde. Rådgiver bør herefter vurdere, om projektet er klar til aflevering, eller om entreprenøren skal udbedre oplagte klagepunkter inden afleveringsforretningen. |  |
| 17 | Dokumentationsrapporter godkendes. Sagsbehandler sender afslutningsbreve til grundejerne og opdaterer JAR. Hvis ejendommen opretholdes kortlagt på V2 – så husk evt. §21 og nuancering. |  |
| 18 | Senest ét år efter aflevering afholdes 1-års gennemgang, som rådgiver indkalder til. |  |
| 19 | Efter 1-års gennemgangen og dens godkendelse skal sagsbehandler sørge for at frigive entreprenørens sikkerhedsstillelse.  OBS: Sikkerhedsstillelse er ikke aktuel på de simple gravesager, hvis aftalegrundlaget er AB18-forenklet |  |
| 20 | **Afslutning af økonomi:**  Efter 1-års gennemgangen, når **alle** regninger fra rådgiver og entreprenør inkl. evt. udlæg er betalt, afslutter sagsbehandleren økonomien hos Dorte H.(dhm@rn.dk), som har ansvaret for at afslutte projektet over for Udbetaling Danmark.  Til økonomiafslutningen skal Dorte bruge følgende oplysninger:   * Oplysning om, at der er tale om en afværge * Oplys enten: egenbetalingen **er tilbagebetalt** *eller* egenbetalingen **skal ikke tilbagebetales**   Efter opfordring fra BDO (vores eksterne revision) skal sagsbehandler desuden sende Dorte følgende dokumenter:   * Kopi af grundejers oprindelige ansøgning om optagelse under VTO * Dokumentation for kortlægning. (kopi af endelig V2-brev?) * Kopi af Regionens oprindelige hjemsøgning af penge til VTO-afværge ”Anmodning om disponering efter værditabsordningen” * Kopi af brevet fra Udbetaling Danmark om disponering til afværgeprojektet * Kopi af de indkomne entreprenørtilbud samt entreprisekontrakten. (kriterie: billigste pris)   Oplys også Dorte om økonomien er blevet nedskrevet i forhold til disponeringen – vedlæg gerne dokumentation for det, eller nævn det nedskrevne beløb. |  |
| 21 | Sagsbehandler opdaterer VTO ”Sagsfordelingsark” på K-drevet: Farv adressen grøn, når du har sendt afslutningsbrevet til grundejer. |  |

**\*Forslag til dagsorden til orienteringsmøder, VTO-Afværge ved overfladeforureninger**

Overordnet:

* Kort præsentation
* Nævn, at rådgiver tager et kort referat, der rundsendes
* Gennemgang af graveplan/forureningsudbredelsen (også efter afgravningen)
* Eventuelle ledningsoplysninger fra grundejer
* Gennemgang af tidsplan
* Haveregistrering, har grundejer kommentarer hertil/ underskrivning af retableringsaftale
* Rundtur i have

Nedenstående punkter kan nævnes, hvis det vurderes relevant på den pågældende ejendom:

* Hvis aktuelt: Ejendommen opretholdes efterfølgende på V2 men med en boligerklæring og F0/F1 nuancering. Egenbetaling tilbagebetales, når projektet er afsluttet.
* Evt. retableringsgodtgørelse udbetales som udgangspunkt, når gravearbejdet er igangsat.
* Grundejer må forvente besøg af op til 3 entreprenører, der skal byde på opgaven.
* Mulden, der køres ind på ejendommen, er almindelig landbrugsmuld, så den indeholder sand, ler, sten, organisk materiale og ukrudtsfrø. Det er ikke pottemuld! Mulden kan de første år være lidt svær at dræne pga. manglende ormegange og rodnet fra planter.
* Alle planter i afgravningsområdet fjernes og erstattes, dvs. de må altså ikke flyttes og genplantes af grundejer, da der kan være forurening i rodklumpen. (OBS: Gælder dog ikke hække i skel).
* Hvis grundejer vælger at lade Regionen stå for plantearbejdet: Planter er i ”almindelig” handelsstørrelse som dem, man kan købe i en planteskole.
* For at belægningen ikke forskubber sig, vil der være mindre muldtykkelse i områderne op mod flisestier og lignende.
* Hvis grundejer vælger at lade Regionen stå for at anlægge græsplænen, skal grundejer være opmærksom på, at det efterfølgende er hans/hendes ansvar at holde plænen - dvs. gødning, vanding og renholdelse for ukrudt. Specielt skal grundejer være opmærksom ved valg af rullegræs, for det skal vandes meget og dagligt! Græs (sået/rullegræs) bliver kun pænt, hvis det vandes og gødes og klippes! OBS: Der vil komme ukrudt i både sået græs og rullegræs!
* Hvis grundejer vælger at aftale ændringer i haven med entreprenøren, er det ok for os. Husk at lave en skriftlig aftale og give tilsynet en kopi, så tilsynet har overblikket over projektet. Grundejers aftaler og evt. ekstraarbejder må ikke forsinke entreprenørens arbejde. Og vær opmærksom på, at Regionen ikke har et ansvar mht. reklamation mv. på ekstraarbejder.
* Revneregistrering.
* Ansvar ved skader. Entreprenøren kan ikke holdes ansvarlig for skader, der sker som følge af f.eks. utilstrækkelig fundering, hvis entreprenøren ikke har begået fejl.
* Tidsplanen må forventes at kunne skride til begge sider.
* Rådgiver beskriver projektet i en rapport, som grundejer vil modtage en kopi af sammen med et brev fra regionen, der beskriver grundens kortlægningsmæssige status (inkl. nuancering og §21 erklæring). Giv grundejer en tidshorisont for, hvornår det forventes.

**\*\*Bud på punkter til opstartsmøder, VTO-Afværge**

* Præsentation af entreprenøren og navn på formanden.
* Praktiske forhold. Entreprenørens arbejdstider, haven er en ”byggeplads”.
* Nævn, at rådgiver tager et kort referat, der rundsendes, inkl. kontaktoplysninger på entreprenøren.
* Eventuelle retableringsgodtgørelser og/eller egenbetalingstilbagebetaling sættes til udbetaling, når gravearbejdet er afsluttet/i gang.
* Rådgiver beskriver projektet i en rapport, som grundejer vil modtage en kopi af sammen med et brev fra regionen, der beskriver grundens kortlægningsmæssige status (inkl. nuancering og §21 erklæring). Giv grundejer en tidshorisont for, hvornår det forventes.
* Der er/skal foretages revneregistrering.
* Evt. gennemgang af graveplanen.
* Lad entreprenøren fortælle, hvornår arbejdsdagen starter og slutter, så grundejer er orienteret. Hold entreprenør og rådgiver op på, at tidsplanen skal holde.
* Gøre klart for grundejer, at der ikke er fuldtids tilsyn fra hverken rådgiver eller region.
* Eventuelle aftaler mellem grundejer og entreprenør om ekstraarbejder er som udgangspunkt regionen uvedkommende. Regionen anbefaler, at grundejer og entreprenør får aftalerne skrevet ned og evt. afleverer kopi til rådgiver.
* Vi vil som udgangspunkt ikke have muld/sand i mellemdepot på/ved grunden.
* Det er ikke ukrudtsfrit muld, vi leverer. Grundejer må forvente, at mulden kan indeholde sten (dog mindre end 25 mm).
* Husk at pointere, at vi som udgangspunkt ikke kan acceptere, at en grundejer gemmer planter for at genplante dem.
* Hvis der er fejl/mangler/utilfredshed, opfordres grundejer til at sige til med det samme i stedet for at vente til afleveringsforretningen.
* Evt. vise kort film om et afværgeprojekt.
* Rundtur i haven.
* Evt. uddele nabobreve.